***ΠΛΑΓΙΟΤΙΤΛΟΣ***

Είναι μια πρόταση-φράση που συμπυκνώνει με λίγα λόγια το περιεχόμενο της παραγράφου, που αποδίδει το νοηματικό της κέντρο, τον θεματικό της άξονα, **υπό μορφή τίτλου**.

* Δεν περιέχει περιττά στοιχεία, αλλά μόνο τα βασικά για την κατανόηση του θέματος της παραγράφου.
* Είναι σύντομος, αλλά συνήθως όχι μονολεκτικός.
* Μπορεί να μας βοηθήσουν στη σύνταξή του η θεματική περίοδος (αποφεύγουμε όμως την αντιγραφή της) ή οι λέξεις-κλειδιά της παραγράφου.
* Μπορεί να έχει ονοματική μορφή (→ ονοματική φράση χωρίς ρήμα) ή ρηματική μορφή (→ κανονική πρόταση με ρήμα).

π.χ. *Το σύγχρονο φαινόμενο της αποξένωσης των ανθρώπων* (→ ονοματικός)

*Οι άνθρωποι σήμερα αποξενώνονται μεταξύ τους* (→ ρηματικός).